SAN FERNANDO CITY, La Union - Nakabaluden ken nakasagana a maidatagan iti kaso ti maysa a barangay tanod kalpasan a nasarakan iti pagtaenganna ti nagduduma a drug paraphernalia.
Immuna iti daytoy, iti naisayangkat a search operation iti pagtaengan ti suspek a ni Ricarte Floresca idi agsapa-kalman ket nakumpiskar dagiti nagduduma a drug paraphernalia kas iti aluminum foil, nagduduma a sachet nga addaan iti residue ti shabu, lighter, posporo ken dadduma pay.
Kagiddan iti daytoy ket dagus a naiserbi ti warrant of arrest kontra ken ni Floresca.
Kabayatanna, kinuna met dagiti barangay kagawad iti nadakamat a lugar a pulos a saanda nga ammo a nairaman ni Floresca iti kaso ti maiparit nga agas.
Gapu iti daytoy, nagpakdaarda kadagiti kalugaranda nga agridam ken liklikanda ti agaramat iti ania man a kita ti iligal a droga.
ilo_Latn ilo_Latn ilo_Latn ilo_Latn ilo_Latn